钦定古今图书集成/历象汇编/乾象典/第019卷 > 《唐丘光庭兼明书》 > 宋周子太极图
## 钦定古今图书集成/历象汇编/乾象典/第019卷 > 《唐丘光庭兼明书》 > 宋周子太极图

朱子曰○：“此所谓无极而太极也，所以动而阳，静而阴之本体也。”然非有以离乎阴阳也，即阴阳而指其本体，不杂乎阴阳而为言尔。此○之动而阳，静而阴也，中○者其本体也。者，阳之动也○，之用所以行也。者阴之静也○，之体所以立也。者。之根也。者。之根也。此阳变阴合而“生水火木金。土”也ㄟ者，阳之变也。者，阴之合也。阴盛故居“右。”阳盛故居“左。”阳穉，故次“火。”阴稚，故次“水。”冲气，故居中而水火之。

“《交》系乎上”；阴根阳，阳根阴也。水而木，木而火，火而土，土而金，金而复水，如环无端，五气布而四时行也○。五行一阴阳，五殊二实，无馀欠也。阴阳一太极，精粗本末，无彼此也。太极本无极，上天之载，无声臭也。五行之生，各一其性，气殊质异，各一其○无假借也。此《无极》二五所以妙合而无间也○。“乾男坤女”，以气化者言也。各一其性。而男女一太极也○。“万物化生”，以形化者言也。各一其性。而万物一太极也。

“无极而太极”，太极动而生阳；动极而静，静而生阴。静
极复动，一动一静，互为其根。分阴分阳，两仪立焉。阳
变阴合，而生水火木金土。五气顺布，四时行焉。

有太极，则一动一静而两仪分；有阴阳，则一变一合而五行具。然五行者，质具于地而气行于天者也。以质而语其生之序，则曰水火木金土；以气而语其行之序，则曰“木火土金水。”

五行一阴阳也。阴阳一太极也。太极本无极也。五行
之生也。各一其性。

五行具，则造化发育之具无不备矣。故又即此而推本之，以明其浑然一体，莫非无极之妙；而无极之妙，亦未尝不各具于一物之中也。盖五行异质，四时异气，而皆不能外乎阴阳；阴阳异位，动静异时，而皆不能离乎太极。至于所以为太极者，又初无声臭之可言，是性之本体然也。天下岂有性外之物哉？然五行之生，随其气质而所禀不同，所谓“各一其性” 也。各一其性，则“浑然太极” 之全体，无不各具于一物之中，而性之无所不在，又可见矣。

无极之真、二五之精，妙合而凝。“乾道成男，坤道成女”；
二气交感，化生万物；万物生生而变化无穷焉。